ועדת העבודה, הרווחה והבריאות, כנסת 18, פרוטוקול מספר 438, 2011-02-23 09:45

חיים כץ: היום י"ט באדר א', ה - 23 לפברואר 2011.

חיים כץ: יום רביעי בשבוע.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: לצערי, הדיון הזה צריך להתקיים בגלל במשרד המשפטים, ו לא עושים את עבודתם כיאה, וכיאות, ומביאים לוועדות הכנסת, באים לועדות הכנסת, אני לא יודע, אולי הם רגילים מועדות אחרות, כלאחר יד.

חיים כץ: ואחרי שמחוקקים אז הם באים ואומרים: טעינו.

חיים כץ: התבלבלנו, לא הספקנו, לא תיאמנו.

חיים כץ: במקום סוף מעשה במחשבה תחילה, אני חושב שהייתם צריכים לעשות את זה לפני, ואני מאד שקלתי לא לקבל את בקשתכם ולהעלות למליאה לשנייה, שלישית, ולאשר את זה.

חיים כץ: יחד עם זה, בין החינוך שלכם, שהוא כנראה יהיה קשה, לבין הצעת חוק שצריכה לבוא למדינת ישראל, לספר החוקים במדינת ישראל, והיא צריכה להיות שלמה ומסודרת ועוזרת, אז הסכמתי לקבוע את הדיון הזה להיום.

חיים כץ: ואני מקווה שאכן זה יהיה כמו שנאמר לי לפני הדיון, קצר, מוסכם ומתוקן.

חיים כץ: אז לפי סעיף,

אייל לב ארי: 124 לתקנון.

חיים כץ: 124 לתקנון אנחנו מושכים חזרה,

אייל לב ארי: הועדה צריכה להחליט.

חיים כץ: מי בעד למשוך את הזה?

חיים כץ: ואכן, כל חברי הכנסת שנמצאים באולם ויש להם זכות הצבעה הצביעו על משיכת הצעת החוק.

חיים כץ: הצבעה בעד משיכת החוק – פה אחד הצעת החוק נמשכה

חיים כץ: אני מתכבד לפתוח את הדיון בהצעת חוק, הצעת חוק מרשם תורמי מח עצם התשע"א 2011 של חברי הכנסת עמיר פרץ, זבולון אורלב, , , ואילן גילאון, דניאל בן – סימון, , טלב אלסאנע, דוד רותם, וחבר הכנסת אופיר אקוניס.

חיים כץ: טוב, אדוני היועץ, היועץ המשפטי, בבקשה.

אייל לב ארי: בעצם פונים לסעיף 5(ב) לנוסח המוצע על ידי משרדי המשפטים והבריאות.

אייל לב ארי: אני מקריא: "(ב) המרשם יכלול תוצאות של בדיקות התאמה באופן הניתן לזיהוי ופרטים נוספים אודות נבדקים הנקובים בחלק א' בתוספת הנדרשים לשם מציאת התאמה של תורמים להשתלת תאי אב, ואיתור התורמים המתאימים.

אייל לב ארי: פרטים הנקובים בחלק ב' בתוספת כך מוסיפים עוד תוספת שלא מופיע בנוסח, שהיא תוספת ניסוחית, ויכללו במרשם באופן שיופרדו מהם הפרטים המזוהים במועד המוקדם ביותר האפשרי והם יישמרו באופן בלתי מזוהה.

אייל לב ארי: שר, בהסכמת שר המשפטים, באישור ועדת העבודה, הרווחה והבריאות של הכנסת רשאי לשנות את התוספת".

אייל לב ארי: אנחנו עוברים לנוסח חלופי אחר בנושא היתר, סעיף 6: היתר להקמת מרשם תורמי מוח עצם והפעלתו.

אייל לב ארי: לגבי פסקה 7 שדנה בנושא הסדרה של מאגר המידע מבחינת חוק הגנת הפרטיות.

אייל לב ארי: נוסח חלופי שמוצע על ידי משרד המשפטים, ו: "(7) המבקש הציג חוות דעת של מומחה לאבטחת מידע המאשרת כי מערכות החומרה והתוכנה של המאגר הם מהימנות, מקנות רמה סבירה של זמינות ואמינות, ומעניקות הגנה סבירה מפני חדירה, שיבוש, הפרעה או נזק למחשב, או לחומר מחשב כהגדרתם בחוק המחשבים, התשנ"ה – 1995, בהתחשב ברגישות המידע, וכי המערכת הטכנולוגית שתשמש את המבקש תמזער ככל הניתן, ובשים לב לחלופות טכנולוגיות מקובלות, את הסיכון לפגיעה בפרטיותם של הנבדקים, ועומדת בדרישות הקבועות בהנחיות המנהל שנקבעו לפי סעיף 10(ג)".

אייל לב ארי: סעיף 10(ג)

אייל לב ארי: שהוא גם מוצע.

חיים כץ: עד עכשיו לאף אחד אין הערות על מה שהוקרא?

חיים כץ: הכל מוסכם.

חיים כץ: או.קיי.

חיים כץ: תמשיך.

אייל לב ארי: אנחנו עוברים עכשיו לסעיף 10, שהוא סעיף הסודיות.

אייל לב ארי: מציעים משרדי המשפטים והבריאות להוסיף סעיף קטן (ג): "המערכת הטכנולוגית שתשמש את המרשם תמזער, ככל הניתן ובשים לב לחלופות טכנולוגיות מקובלות, את הסיכון לפגיעה בפרטיותם של הנבדקים, או לשלמות המידע, לפי הנחיות שיקבע המנהל לעניין אבטחת המידע, אופן הגישה למידע מזוהה", הוספנו גם, כדי שתהיה התאמה עם סעיף 5(ב), "אופן ...

אייל לב ארי: המידע בצורה לא מזוהה.

אייל לב ארי: הצפנה של מידע, מורשי הגישה למידע, מחיקת מידע מהמרשם, וכל הוראה אחרת שיראה לנכון לעניין זה.

אייל לב ארי: הנחיות כאמור ייקבעו בהתייעצות עם הרשם כהגדרתו בסעיף 7 לחוק הגנת הפרטיות".

אייל לב ארי: בעקבות זה ביקשו גם משרדי המשפטים והבריאות להוריד את ההסמכה שלהם לסעיף 17(ב)(3) לעניין התקנת תקנות לצורך אבטחת מידע.

אייל לב ארי: והתוספת תשתנה באופן שיהיה בה חלק (א) חלק (ב) תוספת סעיף 5(ב) חלק (א)(1) שם פרטי ושם משפחה.

אייל לב ארי: (2) מספק תעודת זהות.

אייל לב ארי: (3) תאריך לידה.

אייל לב ארי: (4) מין.

אייל לב ארי: (5) כתובת.

אייל לב ארי: (6) מספר טלפון.

אייל לב ארי: חלק (ב)(1) לאום.

אייל לב ארי: (2) ארץ מוצא.

אייל לב ארי: כשאני מזכיר, חלק (ב) יהיה באופן ...

חיים כץ: יש למישהו הערות פה?

חיים כץ: לאף אחד אין הערות?

חיים כץ: הכל בסדר.

חיים כץ: אי לכך אנחנו נצביע על הצעת החוק פעם נוספת לקריאה שנייה, שלישית.

חיים כץ: פעם נוספת לקריאה שנייה, שלישית.

חיים כץ: מי בעד ירים את ידו.

חיים כץ: תודה רבה.

חיים כץ: הצבעה בעד הצעת החוק לקריאה שנייה ושלישית – פה אחד התקבלה הצעת החוק לקריאה שניה ושלישית אני צריך לעשות רביזיה עכשיו?

חיים כץ: יש לי אפשרות לעשות רביזיה?

אייל לב ארי: יש אפשרות.

חיים כץ: אז אני רוצה לעשות רביזיה.

חיים כץ: אני רוצה לעשות רביזיה.

חיים כץ: ומי נגד הרביזיה ירים את ידו.

חיים כץ: תודה רבה.

חיים כץ: והרביזיה לא התקבלה.

חיים כץ: הצבעה נגד הרביזיה – פה אחד הרביזיה לא התקבלה ולכן אין יותר תיקונים.

חיים כץ: אין יותר תיקונים.

חיים כץ: כמו שזה נעשה, כך זה נעשה.

חיים כץ: עם זה נצטרך לחיות גם אם זה לא מושלם.

חיים כץ: אני מקווה שזה מושלם.

חיים כץ: הבהרה.

אייל לב ארי: רק הבהרה פרוצדוראלית: הנחה של הנוסח החדש להצעת החוק יהיה רק אחרי הודעה של יושב ראש הכנסת למליאה שהועדה חידשה את דיוניה, רק אחר כך אני אוכל להניח את ההצעה הזאת.

חיים כץ: מה זה?

חיים כץ: עוד פעם.

אייל לב ארי: מבחינת הפרוצדורה.

אייל לב ארי: ברגע שהועדה מחדשת את דיוניה אחרי שהניחה הצעת חוק לשנייה, שלישית, צריך יושב ראש הכנסת להודיע על החלטת הועדה.

חיים כץ: טוב.

חיים כץ: תעביר לו היום את ההודעה, וביום שני, אז ימשוך עוד שבוע.

חיים כץ: או.קיי.

חיים כץ: תודה רבה.

חיים כץ: הישיבה נעולה.